

ประกาศเทศบาลตำบลธาตุทอง

เรื่อง มาตรการเผยแพร่ข้อมูลต่อสาธารณะ

...............................................

ด้วยรัฐบาลให้ความสำคัญกับการเปิดเผยข้อมูลข่าวสาร การอำนวยความสะดวกและตอบสนองความต้องการของประชาชน เพื่อให้เกิดการบริหารกิจการบ้านเมืองที่ดี เป็นประโยชน์สุขต่อประชาชน และเกิดความโปร่งใสในการดำเนินงานของหน่วยงานภาครัฐ ประกอบกับสำนักงานคณะกรรมการป้องกันและปราบปรามการทุจริตแห่งชาติ(สำนักงาน ป.ป.ช.) กำหนดแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency assessment- ITA) ให้เทศบาลกำหนดมาตรการในการเผยแพร่ข้อมูลต่อสาธารณะ เทศบาลตำบลธาตุทองจึงมีมาตรการกำหนดแนวทางปฏิบัติ ดังนี้

1. มาตรการเผยแพร่ข้อมูลต่อสาธารณะผ่านเว็ปไซต์ของหน่วยงาน
   1. เผยแพร่ข้อมูลข่าวสารของหน่วยงานอย่างน้อยตามมาตรา 7 พระราชบัญญัติข้อมูล

ข่าวสารของราชการ พ.ศ. 2540 มาตรา 43 และมาตรา 44 พระราชกฤษฎีกาว่าด้วยหลักเกณฑ์และวิธีการ

บริหารกิจการบ้านเมืองที่ดี พ.ศ. 2564 และไม่เผยแพร่ข้อมูลตาม มาตรา 14 และ 15 พระราชบัญญัติข้อมูล

ข่าวสารของราชการ พ.ศ. 2540

1.2 ปรับปรุงและพัฒนาเว็ปไซต์ของหน่วยงานให้มีความทันสมัย เป็นปัจจุบัน โดยคำนึงถึงความเหมาะสมกับสถาณการณ์ และความพร้อมของบุคลากร/ทรัพยากรในหน่วยงาน

1.3 เผยแพร่ข้อมูลข่าวสารตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ

1.4 ให้ความสำคัญกับการคุ้มครองข้อมูลส่วนบุคคล การรักษาความมั่นคงปลอดภัยบนเว็ปไซต์

2. แนวทางการเผยแพร่ข้อมูลข่าวสารต่อสารธารณะผ่านเว็ปไซต์ของหน่วยงาน

2.1 ลักษณะ/ประเภทข้อมูลที่หน่วยงานต้องการเผยแพร่ต่อสาธารณะได้แก่

(1) โครงสร้างและการจัดองค์กรในการดำเนินงาน

(2) สรุปอำนาจหน้าที่ที่สำคัญและวิธีดำเนินงาน

(3) สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงานของรัฐ

(4) กฎ ข้อบังคับ คำสั่ง หนังสือเวียน ระเบียบ แบบแผน และนโยบาย

(5) แผนงาน โครงการ ความก้าวหน้าของการดำเนินงาน การใช้จ่ายงบประมาณ

ผลผลิต/ผลลัพธ์ของโครงการ การประเมินผลการปฏิบัติงานของหน่วยงาน

(6) แผนการจัดซื้อจัดจ้างประจำปี

(7) อื่น ๆ ตามความเหมาะสม

2.2 ระบบวิธีการ ขั้นตอนการดำเนินงาน ระบุเวลาการดำเนินการและผู้มีหน้าที่รับผิดชอบ


3. กำหนดกลไกการกำกับติดตามการดำเนินงานเผยแพร่ข้อมูล โดยแต่งตั้งคณะทำงาน

หรือมอบหมายเจ้าหน้าที่ของหน่วยงานในการดูแลเว็ปไซต์ เพื่อให้มีการดำเนินงานเผยแพร่ข้อมูลอย่างต่อเนื่อง

เป็นปัจจุบัน รายงานผลการดำเนินงาน สรุปปัญหาและอุปสรรค์ต่อหัวหน้าส่วนราชการ อาทิ จำนวนข่าวที่เผยแพร่ จำนวนผู้เข้าชมเว็ปไซต์ของหน่วยงาน จำนวนผู้ขอข้อมูลหรือแสดงความคิดเห็นทางเว็ปไซต์ เป็นต้น

จึงประกาศมาให้ทราบโดยทั่วกัน

ประกาศ ณ วันที่ 21 ธันวาคม 2561



(นายยุทธศาสตร์ วัชรธนาคม)

นายกเทศมนตรีตำบลธาตุทอง